CONSILIUL MUNICIPAL ORHEI PROIECT

DECIZIE

Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu privire la aprobarea Regulamentului

privind scutirea de plată pentru întreținerea

în institițiile de educație timpurie și pentru

instruire în cadrul Școlii de Arte Plastice și

Școlii de Muzică

În temeiul art.10, art.118-126 din Codul Administrativ nr.116 din 19.07.2018, art.8-13,15 al Legii nr.239 din 13.11.2008 privind transparența procesului decisional, art. 14 al.(2) din Legea privind administraţia publică locală nr. 436- XVI din 28.12.2006, art.6 din Legea privind finanţele publice locale nr.397 din 16.10.2003, art.23, alin (3), art.37 din Codul Educației al RM nr.152 din 17.07.2014, art.5, pct.b) din Hotărârea Guvernului Republicii Moldova nr.198 din 16.04.1993 cu privire la protecţia copiilor si familiilor socialmente vulnerabile, pct.4 din Regulamentul privind modul de încasare a taxei pentru instruire în Școala de muzică și Școala de Arte Plastice, aprobat prin Hotărârea Guvernului nr.450 din 16.06.2011,

CONSILIUL MUNICIPAL ORHEI DECIDE:

1. Se aprobă Regulamentul privind scutirea de plată pentru întreținerea în instituțiile de educație timpurie și pentru instruire în cadrul Școlii de Arte Plastice și Școlii de Muzică conform anexei la prezenta decizie.
2. Directorii instituțiilor publice de educație timpurie, Școlii de Arte Plastice și Școlii de Muzică vor asigura executarea și implementarea prevederilor Regulamentului aprobat prin prezenta decizie.
3. Autoritatea executivă a Consiliului municipal Orhei va întreprinde acțiunile respective pentru executarea prezentei decizii și acoperirea costurilor respective din contul alocațiilor prevăzute în bugetul municipiului Orhei.
4. Prezenta decizie intră în vigoare la data includerii acesteia în Registrul de Stat al actelor locale și poate fi atacată în termen de 30 zile de la data comunicării în Judecătoria Orhei.
5. Controlul asupra executării prezentei decizii revine viceprimarului municipiului Orhei pentru problemele economie, buget şi finanţe dna Anastasia ȚURCAN.

Primar municipiului Orhei Pavel VEREJANU

Viceprimar municipiului Orhei Anastasia ȚURCAN

Viceprimar municipiului Orhei Cristina COJOCARI

Viceprimar municipiului Orhei Valerian CRISTEA,

Specialist (Jurist) Grigore MÂRA

Secretarul Consiliului Municipal Orhei Ala BURACOVSCHI

Specialist principal Alina TRUSOVSCAIA

Autor:

Contabil șef Svetlana ZINICOVSCHI

Anexa

la decizia Consiliului municipal Orhei

nr. \_\_\_\_\_ din ”\_\_\_\_” \_\_\_\_\_\_\_\_\_\_2020

**REGULAMENT**

**privind scutirea de plată pentru întreținerea în instituțiile de educație timpurie**

**și pentru instruire în cadrul Școlii de Arte Plastice și Școlii de Muzică**

**I.Dispoziții generale**

1. Prezentul Regulament este elaborat în conformitate cu prevederile art. 14 al.(2) din Legea privind administraţia publică locală nr. 436- XVI din 28.12.2006, art.5, pct.b) din Hotărârea Guvernului Republicii Moldova nr.198 din 16.04.1993 cu privire la protecţia copiilor si familiilor socialmente vulnerabile, pct.4 din Regulamentul privind modul de încasare a taxei pentru instruire în Școala de Muzică și Școala de Arte Plastice, aprobat prin Hotărârea Guvernului Republicii Moldova nr.450 din 16.06.2011.
2. Regulamentul privind scutirea de plată pentru întreținerea în instituțiile de educație timpurie și pentru instruire în cadrul Școlii de Arte Plastice și Școlii de Muzică (în continuare ”Regulament”) este elaborat în scopul reglementării modalității de acordare a scutirilor de plată.

**II. Persoane care pot beneficia de scutire de plată**

1. Pot beneficia de scutire de plată persoanele care dețin viza de reședință valabilă pe teritoriul municipiului Orhei.
2. Categoriile de persoane care pot beneficia de scutire de plată:
   1. Din cadrul instituțiilor de educație timpurie :
      1. Familiile cu 3 și mai mulți copii;
      2. Familiile monoparentale;
      3. Familiile în care sunt membri(părinți și/sau copii) cu grad de dizabilitate;
      4. Copii orfani aflați sub tutelă.

4.2.În cadrul Școlii de Arte Plastice și a Școlii de muzică:

4.2.1. Familiile cu 4 și mai mulți copii;

4.2.2. Copii orfani aflați sub tutelă;

4.2.3. Familiile în care sunt membri(părinți și/sau copii) cu grad de dizabilitate.

**III. Modalitatea de prezentare a documentelor necesare pentru scutire**

1. Pentru a beneficia de scutirea de plată este necesar ca solicitantul să depună o cerere în acest sens la sediul primăriei, care să fie însoțită de pachetul de acte confirmative a situației invocate.
2. Pachetul de acte, care urmează a fi prezentat conform pct.5 din prezentul Regulament, va conține , în dependență de categoria de persoane, care pot beneficia de scutirea de plată conform pct.4 din prezentul Regulament, după cum urmează:

6.1.Conform categoriei din pct.4.1.1, 4.1.2 și 4.2.1 din prezentul Regulament:

6.1.1. Certificatul privind componența familiei;

6.1.2. Actele de identitate a membrilor de familie;

6.1.3.Certificat de deces (după caz).

6.2. Conform categoriei din pct. 4.1.3 și 4.2.3 din prezentul Regulament:

6.2.1. Certificatul privind componența familiei;

6.2.2. Actele de identitate a membrilor de familie;

6.2.3.Certificat ce confirmă gradul de dizabilitate a membrilor familiei și/sau părinți/copii.

6.3. Conform categoriei din pct.4.1.4 și 4.2.2 din prezentul Regulament:

6.3.1. Certificatul privind componența familiei;

6.3.2. Actele de identitate a membrilor de familie;

6.3.3. Certificat ce confirmă tutela.

**IV. Modalitatea de examinare, de acordare și cuantumul scutirii de plată**

1. Autoritatea executivă a municipiului Orhei va examina în corespundere cu prevederile legale cererile de scutire de plată și va elabora proiectul de decizie privind scutirea de plată.
2. Decizia cu privire la scutirea de plată este aprobată de către Consiliul municipal Orhei.
3. Autoritatea executivă va elabora calculele pentru întreținere și instruire în corespundere cu deciziile aprobate de către Consiliul municipal Orhei.

**V.Termenii achitării**

1. Plata pentru întreținerea în instituțiile de educație timpurie se achită pînă la data de 25 a lunii următoare conform avizelor de plată primite.
2. Taxa pentru instruire se plătește pînă la data de 10 a lunii curente, cu excluderea ei pe durata vacanței de vară.

**VI. Dispoziții finale**

1. Responsabil pentru acumularea integrală a plății este directorul instituției.
2. În cazul neachitării în termen a plății pentru întreținere copilul nu este primit în instituție.
3. În cazul neachitării în termen a taxei pentru instruire, elevul nu este admis la ore, iar pentru neachitări sistematice – este exmatriculat.

Contabil şef Svetlana ZINICOVSCHI